2000 m. FIDE pasaulio šachmatų čempionatas

2000 m. FIDE pasaulio šachmatų čempionatas – FIDE organizuotos pasaulio šachmatų čempionato trumpųjų  mačų ,žaidžiamų vieno minuso sistema varžybos , kuriose buvo išaiškintas 2000 m. FIDE pasaulio šachmatų čempionas.

FIDE čempionato metu pasaulio čempionatas buvo padalintas į Klasikinių šachmatų ir FIDE čempionatus. Ką tik tapęs klasikinių šachmatų čempionu Vladimiras Kramnikas bei aukščiausią reitingą turintis G. Kasparovas FIDE čempionate nedalyvavo. Tačiau dauguma kitų stipriausiųjų pasaulio šachmatininkų dalyvavo. Vieninteliai, iš 25 geriausią reitingą turinčių, FIDE pasaulio čempionate nedalyvavo tik du – Anatolijus Karpovas ir Je Jangchuanas.

Atkrentamieji mačai vyko 2000 m. lapkričio 27–gruodžio 15 d. Delyje, o finalinis mačas gruodžio 20–24 d. Teherane. I–IV ratuose ir ketvirtfinalyje buvo žaidžiami dviejų partijų mikromačai, pusfinalyje – keturių partijų, o finale – šešių. Lygiųjų atveju, mačo nugalėtojas išaiškinamas, žaidžiant greitųjų šachmatų partijas. 

Finaliniame šešių partijų mače susitiko Višvanatanas Anandas ir Aleksejus Širovas. Anksčiau laiko nugalėjo Višvanatanas Anandas 3½: ½ ir tapo FIDE pasaulio čempionu.

Dalyvių atranka 

FIDE pasaulio čempionate turėjo teisę dalyvauti:

a) keturi praėjusio pasaulio čempionato pusfinalininkai: Aleksandras Chalifmanas, Vladimiras Akopianas, Maiklas Adamsas, Liviu-Dieter Nisipeanu;

b) 1999 m. ir 2000 m. pasaulio jaunimo čempionato nugalėtojai, atitinkamai:  Aleksandras Galkinas ir Lazaro Brunonas, kuris nedalyvavo;

c) pasaulio moterų šachmatų čempionė -  Sie Dziun;

d) jaunimo amžiaus šachmatininkai, kurių reitingas nuo 2000 m. sausio 1 d. iki 2000 m. liepos 1 d. buvo 2600 ar daugiau;

e) trys nominuoti FIDE prezidento žaidėjai;

f) vienas organizatorių nominuotas žaidėjas;

g) po vieną iš kiekvieno žemyno prezidento, nominuotų žaidėjų (viso – 4);

h) 62 geriausiai pasirodžiusieji dalyviai iš 18-kos 1999–2000 m. vykusių zoninių turnyrų: 

iš 1.1 Vakarų Europos:  J. Lotje,  L. fon Velis,  Dž. Spilmenas,  J. Piketas,  I.A. Natafas ir  M. Godena;

iš 1.2 Centrinės Europos:  A. Beliavskis,  (L. Psakhis, E. Sutovskis, I. Smirinas),  I. Zaja,  E. Dizdarevičius,  C. Lutcas;

iš 1.3 Šiaurės šalių:  H. Stefanssonas,  (L. Šandorfas, S.B. Hansenas);

iš 1.4 Rytų Europos:  A. Černinas,  B. Maciejas, (P. Blehmas)  V. Nevedničis;

iš 1.5 Rytų Viduržemio:  (S. Lputianas, A. Minasianas, K. Asrianas, R. Vaganianas)

iš 1.6 Rusijos:  (S. Volkovas, A. Rustemovas, A. Kharlovas); 

iš 1.7 Latvijos, Lietuvos, ir Estijos  J. Elvestas,  A. Kveinys) ir  M. Ryčagovas.

iš 1.8:  (V. Bologanas, V. Jordačesku);

iš 1.9 Ukrainos:  (A. Oniščiukas, V. Baklanas ir V. Eingornas);

iš 2.1 JAV:  (B. Gulko, G. Serperis, J. Benjaminas, A. Jermolinskis, A. Ivanovas);

iš 2.2 Kanados:  A. Liusježas;

iš 2.4 Pietų Amerikos:  D. Lima ir R. Lytu;

iš 2.5 Pietų Amerikos:  F. Fiorito ir  R. Vaskezas;

iš 3.2a Rytų Azijos:  Dao Thien Hai,  (B. Villamayoras, R. Maskarinas);

iš 3.2 b. Okeanijos:  A. Volas;
 
iš 3.3 Kinija:  (Liang Chongas Piang Ksiaominas);

iš 4.2 Rytų Afrikos:  F. El Taheras

iš 4.3 Pietų Afrikos:  A. Simutove. 

i) Į likusias (iki 100-to) vietas žaidėjai buvo atrenkami pagal aukščiausius reitingus.

Reglamentas

Žaidėjų lengvatos 
28 žaidėjai (27 geriausi pagal reitingus ir L. Nisipianu, kaip praėjusio čempionato ketvirtfinalininkas) – prisijungė nuo 2-o rato.

Varžovų parinkimas 

Visi 1-ojo rato dalyviai gavo starto numerius, kurie atitiko jų turimą reitingą 2000 m. liepos 1 dienai. Žaidėjai turintys vienodą reitingą buvo išdėstomi pagal jų turimą titulą: didmeistris, tarptautinis meistras, moterų didmeistrė, moterų tarptautinė meistrė. Jei ir tai nepadeda, buvo naudojamas ankstesnis reitingo sąrašas, kuriame varžovų reitingai skiriasi.
Jei vis vien reitingai vienodi, buvo atsižvelgiama į ankstesnį 2000 m. sausio 1 d. turėtą reitingą, o jei dar lygu – 1999 m. liepos 1 d. turėtą reitingą ir t. t.

Žaidėjų sąrašas (visi didmeistriai, jei nenurodyta kitaip), suteikus jiems numerius

Žaidimo sąlygos 
I–IV ratuose ir ketvirtfinalyje buvo žaidžiami – dviejų partijų, pusfinalyje rate – 4-ių partijų, o finale – šešių klasikinių partijų mačai. Pasibaigus mačui lygiosiomis, nugalėtojo nustatymui sekančią dieną, išskyrus pirmąjį ratą, buvo žaidžiami greitųjų partijų mačai.

Poros pirmajam ratui buvo sudaromos pagal principą: žaidėjas iš viršutinės sąrašo dalies susitinka su žaidėju iš apatinės dalies. Figūrų spalva nustatoma burtais pirmajam 1-o rato sąrašo žaidėjui, o sekančių sąrašo dalyvių žaidėjų figūrų spalvos keičiasi pagal eilę.

Nugalėtojo nustatymas 

Mikromačo nugalėtojas tas, kas surenka 1½ taško, žaidžiant dvi partijas, 2½ – 4-ias, ir 3½ – 6-ias partijas.
Jei kažkurioje dvikovoje – lygu (1 : 1), tai dėl spalvos traukiami burtai ir žaidžiamos dvi papildomos partijos greitaisiais šachmatais (kiekvienam po 25 min. + 10 sek. Jei vėl lygu – dvi tempo partija (po 15 min. + 10 sek.) ir jei dar lygu „staigios mirties“ žaibo partijos, kur baltieji gauna 4 min + 10 sek, o juodieji – 5 min +10 sek 
. Juodiesiems pakanka lygiųjų, kad laimėtų mačą.

Laiko kontrolė 

Visuose pagrindiniuose mikromačuose laiko kontrolė vienoda: pirmiesiems 40 ėjimų – 100 min., sekantiems 20 – 50 min ir likusiems – 10 min. + 30 sek kiekvienam ėjimui.

Prognozės prieš varžybas 
Ar galėjo V. Anandas nenugalėti žaisdamas namie? Prieš metus jo žaidime buvo pastebimas tam tikras smukimas, bet čempionatui ruošėsi, kaip niekada, rimtai.

Pasiryžęs siekti viršūnės buvo ir A. Širovas. 1999 m. jis galėjo žaisti mačą dėl pasaulio čempiono vardo su G. Kasparovu, bet manydamas, kad Los Andželo prizinis fondas per mažas, liko ir be mačo ir be prizo.

Kaip visada atkrentamuosiuose mačuose į pergalę taikėsi ir M. Adamsas. Su gera nuotaika į Indiją atvyko V. Ivančiukas, V. Topalovas,A. Morozevičius, B. Gelfandas, P. Leko. Be to ir A. Chalifmanas nesiruošė be mūšio savo titulo atiduoti. Po Las Vegaso čempionato praėję metai jam buvo sėkmingi ir patvirtino, kad čempionu jism tapo neatsitiktinai.

Pirmųjų keturių ratų rezultatai 
Iki ketvirtfinalio nenutiko nei vienos didelės staigmenos, jei nepaminėti J. Elvesto pergalės prieš V. Ivančiuką – 2½ : 1½. Tai palengvino užduotį vienam jauniausių dalyvių S. Griščiukui, kuris nugalėjęs D.Limą, I. Smiriną, J.Serperį ir J. Elvestą pateko tarp aštuonių stipriausių ir „iš inercijos“ įveikė dar ir V. Tkačievą – 2½ : 1½. Pastarasis nugalėjęs R. Kasimdžanovą ir A. Morozevičių daug ką nustebino.

Pirma grupė

Antra grupė

Trečia grupė

Ketvirta grupė

Penkta grupė

Šešta grupė

Septinta grupė

Aštunta grupė

Likusieji ratai 
Ketvirtfinaliai buvo, kaip reta, įdomūs. M. Adamsas nesunkiai laimėjo prieš V. Topalovą – 1½ : ½. Likusiuose trijuose mačuose nebuvo apseita be greitųjų partijų. A. Širovas mačą su J. Barejevu pradėjo pralaimėjimu, bet antrojoje partijoje sugebėjo atsirevanšuoti, o po to žaidžiant greitasias partijas (po 25 min.) palaužė varžovo priešinimasi. Po dviejų trumpų lygiųjų su V. Tkačievu, ta patį padarė A. Griščiukas.

V. Anandas buvo per plauką nuo pralaimėjimo, kaudamasis su pasaulio čempionu. Šiame mače, esant rezultatui 1½ : 1½, A. Chalifmanui reikėjo laimėti 4-ąją partiją, bet bokštų baigmėje jis pergalės neišspaudė. Išleidęs pergalę, prarado psichologinę pusiausvyrą, pralaimėjo neblogą padėtį 5-oje partijoje ir, žaisdamas šeštąją, mačo nebeišlygino – 3½ : 2½.

Po tokių pergyvenimų V. Anandas patikimai įveikė „amžiną pusfinalininką“ Maiklą Adamsą. A. Širovas sugebėjo palaužti 17-mečio A. Griščiuko pasipriešinimą: per pirmas tris partijas laimėjo tik baltieji, deja, 4-ajai partijai A. Griščiukui nebebuvo likę jėgų.

Finalinis mačas 
V. Anandas 1-ąją partiją, žaisdamas juodosiomis figūromis, baigė lygiosiomis. Po to sudėtingoje 2-oje partijoje nugalėjo ir pastatė mače pergalingą tašką – 3-ioje; Joje A. Širovas, kažkuriuo metu „sudegino tiltus“, aukodamas kokybę ir surengdamas galingą juodųjų karaliaus „tvirtovės“ šturmą. Bet V. Anandas buvo viską teisingai paskaičiavęs: jo figūros laiku sugrįžo į savo stovyklą, o materialinė persvara liko.

Aleksejus ketvirtojoje partijoje, suprasdamas, kad mačo jau nebeišgelbės, nusprendė „trinktelėti durimis“, bet jo dviejų figūrų aukos nepadėjo, nes Višis sustabdė varžovo pėstininkų armadą… Tokiu būdu V. Anandas laimėjęs šešių partijų finalinį mačą 3½ : ½, tapo FIDE pasaulio čempionu.

Lietuvos šachmatininkų dalyvavimas 
Čempionate dalyvavo ir Lietuvos didmeistris Aloyzas Kveinys. Į pasaulio čempionatą jis pateko kaip 1.7 zonos Baltijos zoninio turnyro antros vietos prizininkas. Pirmajame čempionato rate susitiko su didmeistriu iš Rusijos Vladimiru Malakhovu ir pralaimėjęs mačą 0 : 2 iškrito iš tolimesnių varžybų.

Šaltiniai

Nuorodos 
 2000 m. FIDE pasaulio čempionato mačo Anandas – Širovas partijos
  Šachmatų čempionai